LAOAG CITY – Arigna naparutan ti siit ti pamilya ken dagiti kabagian ti napapatay a dati a barangay chairman ti Brgy Dalayap, Pinili, Ilocos Norte nasuroken a makatawen ti napalabas kalpasan a natiliw met laengen amin dagiti suspek.
Segun kenni P/Sr Insp Artemio Clemente, chief of police ti PNP Pinili, natiliw ti tallo kadagiti lima a suspek iti pannakapapatay ni dati a Brgy Chairman Samuel Ragus ti Brgy Dalayap iti nasao nga ili babaen ti bileg ti naiparuk-at a warrant of arrest.
Binigbig ni Clemente dagiti natiliw a suspek nga isuda Jefferson Daduyo, Lyndon Ragus kenni Arcel Ragus nga naglibas ken naglemmeng kalpasan ti insidente idi Enero 18, 2013.
Malagip nga napasamak ti insidente idi naganawa ti biktima iti napasamak a rambol nga nakainaigan dagiti suspek.
Gapu ti panaganawa ti biktima ket isun ti nangibaw-ingan dagiti suspek ti pungtot da ket nagtitinnulongan da a minalmalo nga poon ti nakatayan na.
Nasugatan met iti insidente da Pepito Balcedo kenni Jovito Ragus.
Immunan a natiliw dagiti agama nga Aniceto Daduyo ken Jayson Daduyo nga iti agdama ket nakabalud dan iti Bureau of Jail Management and Penology iti ciudad ti Batac.
Dagiti suspek ket agpapada a sumangsango ti kaso nga homicide ken frustrated homicide no sadino a nairekomendar ti sag-40,000 pisos ken 24,000 pisos nga piyansa kadagiti sangsanguen da a kaso para ti temporaryo nga wayawaya da.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn